
**C:\Users\Νίκος\Documents\Νίκος\Δουλειά\ΕΣΠΑ 2014-2020\Δημοσιότητα\espa1420_logo_el\espa1420_logo_4printing\espa1420_print.tif**



**Ομάδα Τοπικής Δράσης της Στρατηγικής ΤΑΠΤοΚ – ΕΚΤ στην περιοχή υλοποίησης του ΤΑΠΤοΚ – Leader της ETANAM ΑΕ**

Εξειδίκευση Εφαρμογής

# **Μεθοδολογία**

Το Έγγραφο «Εξειδίκευση Εφαρμογής ΕΠ Ηπείρου » προβλέπεται στο άρθρο 19 του Ν.4314/2014 και αποτελεί ένα υποστηρικτικό εργαλείο διαχείρισης, για την αποτελεσματικότερη εφαρμογή των Επιχειρησιακών Προγραμμάτων (ΕΠ) της Προγραμματικής Περιόδου 2014-2020 στην κατεύθυνση επίτευξης των στόχων και υλοποίησης των προτεραιοτήτων που τέθηκαν στο πλαίσιο του σχεδιασμού τους. Η εξειδίκευση αποτελεί ένα εύχρηστο εργαλείο ενεργοποίησης, υλοποίησης αλλά και παρακολούθησης και αξιολόγησης του ΕΠ. Βάση της εξειδίκευσης αποτελούν η επιλεγείσα στρατηγική, οι διαπιστωμένες ανάγκες και δυνατότητες, οι στόχοι και οι προτεραιότητες που διατυπώθηκαν στο ΕΠ ή αναδεικνύονται κατά τη διάρκεια υλοποίησής του.

Βάσει του αρ. 19 του Ν.4314/2014 τίθεται προς έγκριση στην Επιτροπή Παρακολούθησης του ΕΠ, η μεθοδολογία, η διαδικασία και το περιεχόμενο της εξειδίκευσης του Προγράμματος, καθώς και ο προγραμματισμός των προσκλήσεων και των εντάξεων, θέτοντας κατ' έτος στόχους.

Η εξειδίκευση είναι μία δυναμική διαδικασία, η έκταση και ο βαθμός της οποίας προσδιορίζεται ανάλογα με τα κάθε φορά δεδομένα υλοποίησης που η ΔΑ έχει στη διάθεσή της. Η εξειδίκευση γίνεται σταδιακά στη βάση αφενός της ωριμότητας έκδοσης προσκλήσεων για την επιλογή πράξεων στους Άξονες Προτεραιότητας και αφετέρου των αναγκών στο πλαίσιο της υλοποίησης του ΕΠ.

Τα κυριότερα χαρακτηριστικά της εξειδίκευσης είναι ότι η ανάλυση γίνεται ανά άξονα προτεραιότητας και ανά δράση και περιλαμβάνονται μεταξύ άλλων: οι ενδεικτικοί δικαιούχοι, ο τρόπος υλοποίησης, ο προγραμματισμός ενεργειών, οι δείκτες εκροής και οι ενδεικτικοί προϋπολογισμοί. Περαιτέρω, η εξειδίκευση περιλαμβάνει ειδικότερη αναφορά στις ενέργειες που θα αναληφθούν για τα έργα που η υλοποίησή τους έχει ξεκινήσει πριν την έγκριση του ΕΠ (εμπροσθοβαρή), τα μεγάλα έργα και τα τμηματοποιημένα έργα που ένα τμήμα τους χρηματοδοτήθηκε από ΕΠ του ΕΣΠΑ 2007-2013 και ένα άλλο προβλέπεται να υλοποιηθεί από το ΕΠ την περίοδο 2014 - 2020. Επίσης, περιλαμβάνει αναφορά στις ενέργειες που θα αναληφθούν για την επίτευξη των ενδιάμεσων στόχων που έχουν τεθεί για την κατανομή του αποθεματικού επίδοσης σε επίπεδο άξονα προτεραιότητας.

Στο πλαίσιο αυτό, η επιλογή των δράσεων που περιλαμβάνονται βασίζεται σε μία σειρά κριτηρίων, τα οποία μεταξύ άλλων εστιάζουν στο κατά πόσο είναι δυνατό:

* εξειδικευθούν οι δράσεις, να προσδιοριστεί η σύνδεσή τους με συγκεκριμένα πεδία παρέμβασης και να αναλυθεί στα αντίστοιχα επίπεδα ο ενδεικτικός π/υ,
* διαμορφωθεί σαφής και ρεαλιστικός χρονοπρογραμματισμός ενεργοποίησης μίας δράσης, λαμβάνοντας υπόψη όλες τις απαραίτητες ενέργειες (π.χ. μη εκπλήρωση εκ των προτέρων θεματικών αιρεσιμοτήτων),
* προσδιοριστούν οι δυνητικοί δικαιούχοι μίας δράσης,
* προσδιοριστούν ενδεχόμενοι ενδιάμεσοι φορείς, οι οποίοι θα κληθούν να διαχειριστούν μία ή περισσότερες δράσεις,
* καλυφθεί η ανάγκη για επίτευξη των ενδιάμεσων στόχων που έχουν τεθεί για την κατανομή του αποθεματικού επίδοσης.
* καλυφθεί η ανάγκη για την κάλυψη των στόχων του αρ. 19 του Ν. 4314/2014 για τις εντάξεις, τις νομικές δεσμεύσεις και τις δαπάνες.

# **Διαδικασία**

Με την Εκτελεστική Απόφαση της Ευρωπαϊκής Επιτροπής C(2014)10172/18-12-2014 εγκρίθηκε το Επιχειρησιακό Πρόγραμμα Ηπείρου για στήριξη από το Ευρωπαϊκό Ταμείο Περιφερειακής Ανάπτυξης και το Ευρωπαϊκό Κοινωνικό Ταμείο στο πλαίσιο του στόχου “Επενδύσεις στην ανάπτυξη και την απασχόληση” για την Περιφέρεια Ηπείρου στην Ελλάδα. Στην συνέχεια και σύμφωνα με το άρθρο 19 του Ν.4314/2014 η ΕΥΔ Περιφέρειας Ηπείρου προχώρησε στην σύναξη του Εγγράφου Εξειδίκευσης Εφαρμογής ΕΠ Ηπείρου σύμφωνα με την διαδικασία:

Η ΕΑΣ με την εγκύκλιο 32030/ΕΥΣΣΑ798/20-3-2015 απέστειλε στις Διαχειριστικές Αρχές (ΔΑ) τυποποιημένο έγγραφο «Εξειδίκευση Εφαρμογής του ΕΠ» (ΕΕΕΠ).

Η ΕΥΔ Περιφέρειας Ηπείρου εξειδικεύει το ΕΠ Ηπείρου , για το οποίο είναι υπεύθυνη, βάσει του τυποποιημένου από την ΕΑΣ εγγράφου ΕΕΕΠ, αντλώντας στοιχεία από το εγκεκριμένο στην SFC Πρόγραμμα.

Η ΕΥΔ Περιφέρειας Ηπείρου προσδιορίζει τις Επιτελικές Δομές οι οποίες σχετίζονται με τους τομείς στρατηγικής της (όπως ορίζονται στο άρθρο 18 του Ν. 4314/2014 καθώς και σχετικό πίνακα διαβούλευσης της 3ης εγκυκλίου για το σχεδιασμό των ΕΠ της περιόδου 2014-2020). Για έργα και δράσεις τοπικής ανάπτυξης και ιδίως των πράξεων που εντάσσονται σε κατηγορίες δράσεων με δικαιούχους τους δήμους, η ΕΥΔ Περιφέρειας Ηπείρου προσδιόρισε την σχετιζόμενη Περιφερειακή Επιτροπή Αναπτυξιακού Σχεδιασμού (ΠΕΑΣ) ΕΣΠΑ, (άρθρο 24Ατου Ν. 4314/2014). Ειδικά, για τις δράσεις διοικητικής μεταρρύθμισης και ηλεκτρονικής διακυβέρνησης των Υπουργείων, η ΕΥΔ Περιφέρειας Ηπείρου συνεργάζεται για την έκδοση προσκλήσεων πράξεων, και για τον προγραμματισμό προσκλήσεων, με την Επιτελική Δομή ΕΣΠΑ του Υπουργείου Εσωτερικών και Διοικητικής Ανασυγκρότησης (τ. Διοικητικής Μεταρρύθμισης και Ηλεκτρονικής Διακυβέρνησης) η οποία με τη σειρά της συνεργάζεται προς τούτο με τις Επιτελικές Δομές ΕΣΠΑ των Υπουργείων στους Θεματικούς Στόχους 2 και 11 του Κανονισμού (βλ. παρ. 2, αρ. 26, Ν. 4314/2014).

Η ΕΥΔ Περιφέρειας Ηπείρου συνεργάστηκε για τη διαμόρφωση του εγγράφου ΕΕΕΠ με τις ως άνω Επιτελικές Δομές (ή ελλείψει τούτων οι αρμόδιες υπηρεσίες των Υπουργείων) και την Περιφερειακή Επιτροπή Αναπτυξιακού Σχεδιασμού (και ελλείψει αυτής στην ΚΕΔΕ και την ΠΕΔ Ηπείρου). Απέστειλε το με αρ. πρωτ. 1769/21-4-2015 έγγραφο ενημερώνοντας τις ως άνω Υπηρεσίες για την έναρξη της διαδικασίας εξειδίκευσης αποστέλλοντας το τυποποιημένο έντυπο πρότασης για την υποβολή τυχόν προτάσεων θέτοντας δεσμευτική ημερομηνία παραλαβής, σύμφωνα με την εγκύκλιο 32030/ΕΥΣΣΑ798/20-3-2015. Η ΕΥΔ Περιφέρειας Ηπείρου, μετά την εξέταση των προτάσεων, διαμόρφωσε το τελικό σχέδιο εγγράφου ΕΕΕΠ με βάση το εγκεκριμένο ΕΠ και την μεθοδολογία που περιγράφεται στο αντίστοιχο κεφάλαιο.

Η ΕΥΔ Περιφέρειας Ηπείρου εισηγείται το τελικό σχέδιο του ΕΕΕΠ στον Περιφερειάρχη.

Ο Περιφερειάρχης εισηγείται προς έγκριση στην Επιτροπή Παρακολούθησης του ΕΠ Ηπείρου τη μεθοδολογία, τη διαδικασία και το περιεχόμενο της εξειδίκευσης του ΕΠ, καθώς και τον προγραμματισμό των προσκλήσεων και των εντάξεων, σύμφωνα με τους κατ’ έτος στόχους. Η έγκριση του εγγράφου ΕΕΕΠ ή ενδεχόμενη αναθεώρηση αυτού, γίνεται κατά κανόνα στο πλαίσιο συνεδρίασης της Επιτροπής Παρακολούθησης και εφόσον προκύψουν επείγουσες κατά την κρίση της ΔΑ ανάγκες, η έγκριση/αναθεώρηση μπορεί να γίνει και με γραπτή διαδικασία. Η έγκριση του πρώτου ΕΕΕΠ γίνεται υποχρεωτικά σε συνεδρίαση της Επιτροπής Παρακολούθησης. Το έγγραφο ΕΕΕΠ αναθεωρείται υποχρεωτικά ως αποτέλεσμα ενδεχόμενης αναθεώρησης του ΕΠ. Στις συνεδριάσεις της Επιτροπής Παρακολούθησης -και τουλάχιστον μία φορά ανά έτος- παρουσιάζεται ο βαθμός επίτευξης των τεθέντων στο έγγραφο ΕΕΕΠ στόχων.

Βάσει του εγκεκριμένου κάθε φορά ΕΕΕΠ, μια ΔΑ δύναται να προβεί στην έκδοση προσκλήσεων μόνο για εκείνες τις δράσεις οι οποίες έχουν εξειδικευτεί. Εξειδίκευση δράσεων στις Επενδυτικές Προτεραιότητες που συνδέονται με εκ των προτέρων θεματικές αιρεσιμότητες ή/ και τυχόν σχετικές «αυτοδεσμεύσεις» που δεν έχουν εκπληρωθεί, θα μπορεί να πραγματοποιηθεί από την ΔΑ. Θα πρέπει ωστόσο να λαμβάνονται υπόψη πιθανοί κίνδυνοι/επιπτώσεις που απορρέουν από ενδεχόμενη μη εκπλήρωσή τους.

Με την υπ’ αριθμ. 3471/28.12.2017 Απόφαση του Περιφερειάρχη Ηπείρου (ΦΕΚ 549/Β/21.02.2018), η ΑΝΑΠΤΥΞΙΑΚΗ NOTIOY ΗΠΕΙΡΟΥ ΑΜΒΡΑΚΙΚΟΥ – Αναπτυξιακή Α.Ε. ΟΤΑ ορίστηκε ως Ομάδα Τοπικής Δράσης (ΟΤΔ) της Στρατηγικής ΤΑΠΤοΚ – ΕΚΤ στην περιοχή υλοποίησης του ΤΑΠΤοΚ-Leader της ΕΤΑΝΑΜ Α.Ε.ΟΤΑ, με τίτλο «Δράσεις ΕΚΤ στις περιοχές ΤΑΠΤοΚ των Προγραμμάτων Αγροτικής Ανάπτυξης και Αλιείας και Θάλασσας», της Επενδυτικής Προτεραιότητας 9vi«Στρατηγικές Τοπικής Ανάπτυξης με Πρωτοβουλία Τοπικών Κοινοτήτων» του Άξονα 5 «Ανάπτυξη Ανθρώπινου Δυναμικού, Κοινωνική Ένταξη και καταπολέμηση διακρίσεων» του Επιχειρησιακού Προγράμματος Ήπειρος 2014-2020 .

Σύμφωνα με το Άρθρο 3 της υπ’ αριθμ. 3471/28.12.2017 Απόφασης του Περιφερειάρχη Ηπείρου (ΦΕΚ 549/Β/21.02.2018)η ΟΤΔ στο πλαίσιο των αρμοδιοτήτων / καθηκόντων της έχει την ευθύνη για:

* την εξειδίκευση των πράξεων / δράσεων που υλοποιεί, όπου απαιτείται, και την κατάρτιση του ετήσιου προγραμματισμού των προσκλήσεων και εντάξεων, σύμφωνα με το άρθρο 19 του Ν. 4314/2014, σε συνεργασία με την ΕΥΔ ΕΠ Περιφέρειας Ηπείρου.
* τη διαμόρφωση της μεθοδολογίας και των κριτηρίων επιλογής των πράξεων που διαχειρίζεται, προκειμένου να εγκριθούν από την Επιτροπή Παρακολούθησης του ΕΠ, σε συνεργασία με την ΕΥΔ ΕΠ Περιφέρειας Ηπείρου.
* την έκδοση πρόσκλησης για τις πράξεις που διαχειρίζεται για την υποβολή αιτήσεων χρηματοδότησης, κατόπιν σύμφωνης γνώμης της ΕΥΔ ΕΠ Περιφέρειας Ηπείρου.

Στο πλαίσιο των προαναφερόμενων προτείνεται η εξειδίκευση της Δράσης : «9vi.ΤΑΠΤοΚ\_LΠ.3: Μηχανισμός Διαρκούς Πληροφόρησης και Υποστήριξης περιοχή εφαρμογής της Στρατηγικής ΤΑΠΤοΚ – ΕΚΤ στην περιοχή υλοποίησης του ΤΑΠΤοΚ – Leader της ΕΤΑΝΑΜ Α.Ε» η οποία παρέχει την δωρεάν ενημέρωση και πληροφόρηση σχετικά με την αγροδιατροφική επιχειρηματικότητα, την καινοτομία στις επιχειρήσεις του Δευτερογενή τομέα της οικονομίας και τη δημιουργική βιομηχανία και την βιομηχανία της εμπειρίας.

**Η εν λόγω δράση καταρτίστηκε και υποβάλλεται στην Επιτροπή Παρακολούθησης του Προγράμματος με την γραπτή διαδικασία για έγκριση, σύμφωνα με την επιλεγείσα στρατηγική και τις άμεσες / επείγουσες διαπιστωμένες ανάγκες για την έκδοση Πρόσκλησης, την ένταξη Πράξεων και την υλοποίηση ενεργειών, στο πλαίσιο της δράσης.**

**Άξονας Προτεραιότητας 5: ΑΝΑΠΤΥΞΗ ΑΝΘΡΩΠΙΝΟΥ ΔΥΝΑΜΙΚΟΥ, ΚΟΙΝΩΝΙΚΗ ΕΝΤΑΞΗ ΚΑΙ ΚΑΤΑΠΟΛΕΜΗΣΗ ΔΙΑΚΡΙΣΕΩΝ**

**Θεματικός Στόχος 09 – Επενδυτική Προτεραιότητα 9vi**

|  |  |
| --- | --- |
| Θεματικός Στόχος (ΘΣ) | *ΘΣ9 Προώθηση της κοινωνικής ένταξης και της καταπολέμησης της φτώχειας και κάθε διάκρισης.* |
| Επενδυτική Προτεραιότητα | *ΕΠ9vi Στρατηγικές τοπικής ανάπτυξης με πρωτοβουλία των τοπικών κοινοτήτων* |
| Σύνδεση με θεματικές αιρεσιμότητες |  |
| Ειδικοί Στόχοι | *ΕΣ9.6.1 Διευκόλυνση της πρόσβασης στην απασχόληση με αξιοποίηση του τοπικού δυναμικού* |
| Δείκτης Αποτελέσματος |  |

Δράση: 9.6.1.1.E: «Μονάδα Ενημέρωσης και Υποστήριξης της Στρατηγικής ΤΑΠΤοΚ – ΕΚΤ στην περιοχή υλοποίησης του ΤΑΠΤοΚ – Leader της ΕΤΑΝΑΜ Α.Ε»

|  |  |
| --- | --- |
| Χαρακτηρισμός δράσης | Εμπροσθοβαρής  Τμηματοποιημένη  Μεγάλο έργο  Κρατική ενίσχυση  *Έργο Κοινωνικού Ταμείου* |
| Ενέργειες που θα αναληφθούν για τα εμπροσθοβαρή, τα μεγάλα και τα τμηματοποιημένα έργα |  |
| Τρόπος υλοποίησης δράσης | Επιχορήγηση (grant)  Μέσο χρηματοοικονομικής τεχνικής  ΒΑΑ  ΟΧΕ  ΤΑΠΤΟΚ  Άλλο |
| Συνεισφορά δράσης στο πλαίσιο επίδοσης | ΝΑΙ  ΟΧΙ |
| Ενδιάμεσοι φορείς | Ορισμός της ΑΝΑΠΤΥΞΙΑΚΗΣ NOTIOY ΗΠΕΙΡΟΥ ΑΜΒΡΑΚΙΚΟΥ – Αναπτυξιακή Α.Ε. ΟΤΑ ως Ομάδας Τοπικής δράσης της Στρατηγικής ΤΑΠΤοΚ– ΕΚΤ στην περιοχή υλοποίησης του ΤΑΠΤοΚ-Leader της ΕΤΑΝΑΜ Α.Ε. με τίτλο «Δράσεις ΕΚΤ στις περιοχές ΤΑΠΤοΚ των Προγραμμάτων Αγροτικής Ανάπτυξης και Αλιείας και Θάλασσας», του Επιχειρησιακού Προγράμματος Ήπειρος 2014-2020. (ΦΕΚ 549/Β/21.02.2018) |
| Κατηγορία Περιφέρειας | Όλη η χώρα  Περισσότερο ανεπτυγμένες  Σε μετάβαση  Λιγότερο ανεπτυγμένες |
| Σύνδεση με αιρεσιμότητες |  |
| Σύνδεση με αυτοδεσμεύσεις | ΝΑΙ  ΟΧΙ |

Περιγραφή δράσης

Στόχος της δράσης είναι η ολοκληρωμένη υποστήριξη των ανέργων παρέχοντας υπηρεσίες ψυχολογικής ενδυνάμωσης, αναγνώρισης αναγκών, ενημέρωσης και καθοδήγησης των ωφελούμενων εστιάζοντας στη δημιουργία νέων ευκαιριών απασχόλησης και επιχειρηματικής κουλτούρας στην περιοχή εφαρμογής.

Ειδικότερα θα περιλαμβάνει τις ακόλουθες ενέργειες:

* Ολοκληρωμένες Υπηρεσίες Υποστήριξης και Συμβουλευτικής για την προετοιμασία των ωφελουμένων κατά την πρόσβασή τους στην αγορά εργασίας. Αξιολόγηση των γνώσεων και δεξιοτήτων των ωφελούμενων.
* Πληροφόρηση και υποστήριξη για θέματα επαγγελματικού προσανατολισμού, απασχόλησης και επιχειρηματικότητας
* Συμβουλευτική προσομοίωση συνθηκών, εργαλείων και μεθόδων αναζήτησης εργασίας
* Αξιοποίηση δικτύου επαφών και επικοινωνίας με τους εργοδότες (πηγές αναζήτησης εργασίας)
* Χαρτογράφηση και Πληροφόρηση σχετικά με τις δυνατότητες και ευκαιρίες στους τομείς της αγροδιατροφικής επιχειρηματικότητας και της καινοτομίας στις επιχειρήσεις του δευτερογενή τομέα της οικονομίας, στη δημιουργική βιομηχανία και στην βιομηχανία της εμπειρίας
* Ενημέρωση και καθοδήγηση για τις ευκαιρίες χρηματοδότησης που προσφέρονται τόσο μέσω των Προγραμμάτων του ΕΣΠΑ όσο και του ισχύοντος εθνικού πλαισίου κινήτρων ενισχύσεων (π.χ. Αναπτυξιακός Νόμος, κλπ.)

Οι ωφελούμενοι της παρέμβασης θα είναι άνεργοι εγγεγραμμένοι στον ΟΑΕΔ, ανεξαρτήτου ηλικίας, φύλου και εκπαιδευτικού επιπέδου προερχόμενοι από την περιοχή παρέμβασης της Στρατηγικής ΤΑΠΤοΚ-ΕΚΤ στην περιοχή υλοποίησης του ΤΑΠΤοΚ-Leader της ΕΤΑΝΑΜ ΑΕ Ο.Τ.Α. Στόχος είναι οι ωφελούμενοι της παρέμβασης να προέρχονται ισόρροπα από την εγκεκριμένη περιοχή εφαρμογής του ΤΑΠΤοΚ ΠΑΑ 2014-2020 και του ΕΠΑλΘ 2014-2020 της «ΕΤΑΝΑΜ ΑΕ ΟΤΑ» (όλη η ΠΕ Άρτας και Πρέβεζας εκτός από τη Δημοτική Κοινότητα Αρταίων).

Η υλοποίηση της δράσης προβλέπεται να υλοποιηθεί από το δικαιούχο μέσω αυτεπιστασίας.

Ο δυνητικός δικαιούχος θα πρέπει να υποβάλει σχέδιο δράσης όπου θα τεκμηριώνεται ο τρόπος με τον οποίο η υλοποίηση της δράσης θα οδηγήσει στην επίτευξη του στόχου, ο αποτελεσματικός συντονισμός και διαχείριση των επιμέρους ενεργειών της δράσης.

Περαιτέρω στοιχεία για τον τρόπο υλοποίησης των παραπάνω ενεργειών θα αποσαφηνιστούν στην πρόσκληση προς τους δυνητικούς δικαιούχους.

Η πρόσκληση περιλαμβάνει υπηρεσίες που παρέχουν ολοκληρωμένη υποστήριξη σε ανέργους μέσα από ένα ευρύ πλέγμα δράσεων, οι οποίες καλύπτουν συμπληρωματικά διαφορετικές ανάγκες τους. Πρόκειται για σημαντικές υπηρεσίες που παρέχονται άμεσα στους άνεργους, προάγουν την κοινωνική συνοχή και παρέχουν εξατομικευμένη βοήθεια, για να διευκολυνθεί η κοινωνική τους ένταξη και να διασφαλιστούν τα θεμελιώδη δικαιώματά τους, και οι οποίες είναι Κοινωνικές Υπηρεσίες Κοινής Ωφέλειας (ΚΥΚΩ) οικονομικού χαρακτήρα, που συνιστούν ΥΓΟΣ.

Υπάρχει συνέργεια και συμπληρωματικότητα με αντίστοιχες δράσεις του ΕΠ «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση», καθώς και με δράσεις που εμπεριέχονται στις Στρατηγικές τοπικής ανάπτυξης με πρωτοβουλία των τοπικών κοινοτήτων και αφορούν περιοχές ΒΑΑ, μέσω της επενδυτικής προτεραιότητας 9vi και με δράσεις που εμπεριέχονται στον Ειδικό Στόχο 9.1.1, μέσω της επενδυτικής προτεραιότητας 9i.

Δείκτες εκροής

Πίνακας 1: Δείκτες εκροής

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Κωδικός δείκτη** | **Δείκτης** | **Μονάδα μέτρησης** | **Κατηγορία περιφέρειας (κατά περίπτωση)** | **Τιμή-στόχος (2023)** | | | **Δείκτης πλαισίου επίδοσης (ΝΑΙ/ΟΧΙ)** | **Δείκτης RIS3 (ΝΑΙ/ΟΧΙ)** |
| **Άνδρες** | **Γυναίκες** | **Σύνολο** |
| 11313 | Αριθμός Δράσεων για την ανάπτυξη εργαλείων και παροχή υπηρεσιών υποστήριξης - καθοδήγησης επιχειρηματικότητας στο πλαίσιο υλοποίησης στρατηγικών ΟΧΕ/ΒΑΑ | Αριθμός | Λιγότερο ανεπτυγμένες περιφέρειες |  |  | 1 |  |  |
| CO22 | Αριθμός έργων που αφορούν δημόσιες διοικήσεις ή δημόσιες υπηρεσίες σε εθνικό,περιφερειακό ή τοπικό επίπεδο | Αριθμός | Λιγότερο ανεπτυγμένες περιφέρειες |  |  | 1 |  |  |

Χρηματοδοτικό σχήμα

Πίνακας 2: Προϋπολογισμός

|  |  |
| --- | --- |
|  | **Σύνολο Χώρας/ Κατηγορίες Περιφέρειας** |
| **Συνολικό Κόστος (α)** | *25.000* |
| **Δημόσια Δαπάνη (β)** | *25.000* |
| Ενωσιακή Συνδρομή (γ) | *20.000* |
| Εθνική Συμμετοχή (δ) | *5.000* |
| **Ιδιωτική Συμμετοχή (ε)** | *0* |

Δυνητικοί δικαιούχοι

* ΑΝΑΠΤΥΞΙΑΚΗ ΝΟΤΙΟΥ ΗΠΕΙΡΟΥ ΑΜΒΡΑΚΙΚΟΥ - Αναπτυξιακή Ανώνυμη Εταιρεία ΟΤΑ

Χρονοπρογραμματισμός εργασιών

Στον παρακάτω πίνακα αναλύονται οι ενέργειες που πρέπει να ληφθούν υπόψη προκειμένου να είναι δυνατή η έκδοση πρόσκλησης υποβολής προτάσεων για την συγκεκριμένη Δράση.

Για την συγκεκριμένη Δράση, η επιλογή των πράξεων θα γίνεται στη βάση συγκεκριμένων κριτηρίων, με σκοπό οι πράξεις να εξυπηρετούν τους ειδικούς στόχους της Επενδυτικής Προτεραιότητας, να συμβάλλουν στην επίτευξη των στόχων των δεικτών εκροών και αποτελεσμάτων και να εξυπηρετούν κατά το δυνατόν, περισσότερους ωφελούμενους.

Για την έκδοση πρόσκλησης πρέπει να έχουν ληφθεί υπόψη τα ακόλουθα:

|  |  |  |
| --- | --- | --- |
| **Ενέργεια** | | **Ημερομηνία** |
| Εκπλήρωση αιρεσιμότητας | |  |
| Εκπλήρωση αυτοδέσμευσης : | 1. Μελέτη Διάγνωσης των Αναγκών στην Αγορά Εργασίας 2. Περιφερειακή Στρατηγική για την Κοινωνική Ένταξη και την Καταπολέμηση της Φτώχειας | 5/10/2015  20/3/2015 |
| Διευθέτηση εκκρεμοτήτων δεικτών εκροής (Συμπλήρωση δελτίων ταυτότητας, Στοχοθέτηση νέων δεικτών & εισαγωγή τους στο ΟΠΣ) | | Δεν απαιτείται |
| Επιλογή ΕΦΔ (αρ. 19, Ν. 4314/2014) | | Δεν απαιτείται |
| Έγκριση κριτηρίων αξιολόγησης και επιλογής πράξης | | Δ τριμ. 2020 |
| Εκτιμώμενη ημερομηνία έκδοσης της πρόσκλησης | | Δ τριμ. 2020 |